ମୁମ୍ବାଇଃ ଏମଏସକେ ପ୍ରସାଦଙ୍କ ଅଧ୍ୟକ୍ଷତା ବିଶିଷ୍ଟ ବିସିସିଆଇ ଚୟନ କମିଟିର କାର୍ଯ୍ୟକାଳ ରବିବାର ଶେଷ ହୋଇଛି। ପ୍ରସାଦଙ୍କ କାର୍ଯ୍ୟକାଳ ଶେଷ ହେବାର ଅର୍ଥ ହେଉଛି, ଗାଙ୍ଗୁଲିଙ୍କ ଅଧ୍ୟକ୍ଷତା ବିଶିଷ୍ଟ ବିସିସିଆଇ ପୁରୁଣା ସମ୍ବିଧାନ ଅନୁଯାୟୀ ଚାଲୁଛି, ଯେଉଁଥିରେ ଚୟନକମିଟିର ସର୍ବାଧିକ କାର୍ଯ୍ୟକାଳ ୪ ବର୍ଷ ଥିଲା। ସଂଶୋଧିତ ସମ୍ବିଧାନରେ ସର୍ବାଧିକ ପାଞ୍ଚବର୍ଷ ପର୍ଯ୍ୟନ୍ତ କାର୍ଯ୍ୟକାଳର ବ୍ୟବସ୍ଥା ରହିଛି।
ସୂଚନାଯୋଗ୍ୟ, ପାଞ୍ଚ ସଦସ୍ୟ ବିଶିଷ୍ଟ ଚୟନକମିଟି ପ୍ୟାନେଲର କାର୍ଯ୍ୟକାଳରେ ଭାରତୀୟ ଟିମ୍ ଅନେକ ସଫଳତା ହାସଲ କରିଛି, କିନ୍ତୁ ଅନ୍ତର୍ଜାତୀୟ ସ୍ତରରେ କମ୍ ଅଭିଜ୍ଞତା କାରଣରୁ ସେମାନଙ୍କୁ ଲଗାତାର ସମାଲୋଚନାର ଶିକାର ହେବାକୁ ପଡ଼ିଥିଲା।
